turjo4nis/wikipedia-bn-dump-20250701 huggingface dataset:
এ কে এম জয়নুল আবেদীন খান

এ কে এম জয়নুল আবেদীন খান (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

জন্ম ও শিক্ষাজীবন 
এ কে এম জয়নুল আবেদীন খানের জন্ম  ঝালকাঠি জেলার সদর উপজেলার ধারাখানা গ্রামে। তার বাবার নাম ছোমেদ আলী খান এবং মায়ের নাম বেগম চান বুড়ু। তার স্ত্রীর নাম ফেরদৌসী আরা জয়নুল। তাদের এক ছেলে ও দুই মেয়ে।

কর্মজীবন 
১৯৭১ সালে ছিলেন বিশ্ববিদ্যালয়ের ছাত্র এ কে এম জয়নুল আবেদীন খান। পাকিস্তানের করাচি বিশ্ববিদ্যালয়ের অর্থনীতি বিভাগে অনার্স দ্বিতীয় বর্ষে অধ্যয়নরত অবস্থায় শুরু হয় মুক্তিযুদ্ধ। ২১ এপ্রিল সেখান থেকে কৌশলে দেশে ফেরেন তিনি। কয়েক দিন পর  ভারতে গিয়ে মুক্তিযুদ্ধে যোগ দেন। প্রশিক্ষণ শেষে ২ নম্বর সেক্টরে বৃহত্তর ঢাকার বিভিন্ন স্থানে গেরিলাযুদ্ধ করেন। তিনি ছিলেন প্লাটুন কমান্ডার।

মুক্তিযুদ্ধে ভূমিকা 
১৯৭১ সালের শেষ দিক। রাতে গোপন শিবির থেকে বেরিয়ে পড়লেন এ কে এম জয়নুল আবেদীন খানসহ একদল মুক্তিযোদ্ধা। তারা বেশির ভাগ স্বল্প প্রশিক্ষণপ্রাপ্ত। জলপথে নৌকায় করে পৌঁছালেন লক্ষ্যস্থলে। ঢাকা-চট্টগ্রাম রেলপথের পুবাইল-আড়িখোলা রেলস্টেশনের মাঝামাঝি এক স্থানে। সেখানে আছে ছোট একটি রেলসেতু। রেলপথের দুই পাশের বেশির ভাগ স্থানই ছিল জলমগ্ন। বেশ দূরে একটি গ্রাম। দু-তিন ঘণ্টা পরপর ট্রেন চলাচলের শব্দ ছাড়া আর কোনো শব্দ নেই। মুক্তিযোদ্ধাদের অপারেশনের জন্য উপযুক্ত স্থান। পরিকল্পনা অনুসারে মুক্তিযোদ্ধারা দ্রুত শুরু করলেন তাদের কাজ। জয়নুল আবেদীনসহ কয়েকজন থাকলেন অপারেশনস্থলে। বাকিরা বিভিন্ন স্থানে অবস্থান নিলেন কাট অব পার্টি হিসেবে। বিস্ফোরকের প্রশিক্ষণ নেওয়া মুক্তিযোদ্ধারা রেল স্লিপারের নিচের পাথর সরিয়ে বসালেন নিয়ন্ত্রিত মাইন। এক ঘণ্টার মধ্যেই সম্পন্ন হলো তাদের কাজ। মাইনের সঙ্গে তার লাগিয়ে তা টেনে নিলেন কাছাকাছি নিরাপদ স্থান পর্যন্ত। মুক্তিযোদ্ধারা অবস্থান নিলেন সেখানে।
এবার রেলগাড়ির জন্য অপেক্ষার পালা। মুক্তিযোদ্ধারা তার টেনে অবস্থান নিয়েছেন একটা পুকুরের পাড়ে। চারদিকে পানি। সেখানে পোকামাকড়ের দংশনে তারা সবাই অতিষ্ঠ। জয়নুল আবেদীন অসুস্থ হয়ে গেলেন। এদিকে রাত শেষে ভোর হয়। কিন্তু ট্রেনের আর দেখা নেই। মুক্তিযোদ্ধারা চিন্তিত হয়ে পড়লেন। কারণ যত বেলা হবে, তাদের সেখানে অবস্থান করা বিপজ্জনক হয়ে পড়বে। এমন সময় ট্রেনের হুইসেলের শব্দ। তখন আনুমানিক সকাল ছয়টা। কিছুক্ষণের মধ্যেই রেলগাড়ি দৃষ্টিগোচর হলো। মুক্তিযোদ্ধাদের বিস্ফোরক দল প্রস্তুতই ছিল। অপেক্ষা করছেন রেলগাড়ি নির্দিষ্ট স্থানে আসার জন্য। ইঞ্জিনের সামনে বালুভর্তি ওয়াগন। বালুভর্তি ওয়াগন চিহ্নিত স্থান অতিক্রম করামাত্র বিস্ফোরক দল মাইনের বিস্ফোরণ ঘটালেন। বিকট শব্দে গোটা এলাকা প্রকম্পিত। কালো ধোঁয়া ও জ্বলন্ত অগ্নিকুণ্ডু ওপরের দিকে উঠতে থাকল। ইঞ্জিন ও পেছনের কয়েকটি বগি মাইনের বিস্ফোরণে ব্যাপক ক্ষতিগ্রস্ত। ইঞ্জিন ও দুটি বগি সম্পূর্ণ ধ্বংস। সেগুলো রেলপথ থেকে ছিটকে নিচে পড়ে। ইঞ্জিনের পরের বগিতে ছিল পাকিস্তানি সেনা। তারা বেশির ভাগ হতাহত। অপারেশন শেষে মুক্তিযোদ্ধারা দ্রুত স্থান ত্যাগ করে চলে গেলেন নিরাপদ স্থানে।

পুরস্কার ও সম্মাননা 
 বীর প্রতীক

তথ্যসূত্র

বহিঃসংযোগ 

বীর প্রতীক
জন্মের সাল অজানা
বাংলাদেশের স্বাধীনতা যুদ্ধে জড়িত ব্যক্তি
রাশিয়ায় সময়

রাশিয়ায় সর্বমোট ১১টি সময় অঞ্চল রয়েছে, যেগুলোর সময়সীমা ইউটিসি+০২:০০ হতে ইউটিসি+১২:০০। দিবালোক সংরক্ষণ সময় রাশিয়ায় ব্যবহৃত হয় না (মার্চ ২০১১ হতে)। 


অঞ্চলসমূহের তালিকা
৪ ডিসেম্বর ২০১৬ হতে, সময় অঞ্চলগুলো নিম্নরুপ:

তথ্যসূত্র

বহিঃসংযোগ

অনলাইন ঘড়ি (মস্কো, রাশিয়া)
মস্কো সময়
রাশিয়ার সময় অঞ্চলের মানচিত্র

দেশ অনুযায়ী সময়
রাশিয়ায় সময়
ইউরোপে সময়
কোনাস গ্যারিউইলসনি

কোনাস গ্যারিউইলসনি  হছে সামুদ্রিক শামুক এর একটি প্রজাতি । 

বিশ্বের সকল শামুকের মত এই শামুকগুলোও হয় শিকারী এবং বিদ্বেষী । তারা মানুষকে আঘাত করতে পারে তাই এদের থেকে সাবধানে থাকতে হয়। কোনোক্ষেত্রে ব্যতিক্রম হতে পারে ।

বিবরণ: 
একটি পূর্নবয়স্ক খোলকের  আকার ১৫মিলিমিটার থেকে ২১মিলিমিটার হয়।

বণ্টন 
এই সামুদ্রিক শামুক টি অস্ট্রেলিয়ায় পাওয়া যায় ।

তথ্যসূত্র 

 লরেঞ্জের, এফ এবং মরিসন, H. 2004a. একটি নতুন প্রজাতির Conidae (Gastropoda: Toxoglossa) পশ্চিম অস্ট্রেলিয়া থেকে: Conus garywilsoni এসপি. নভে. La Conchiglia 35(309):43-46, 1 pl.
 টাকার J. K. (2009). সাম্প্রতিক শঙ্কু প্রজাতি ডাটাবেস. 4 সেপ্টেম্বর 2009 সংস্করণ
 টাকার J. K. & Tenorio M. J. (2009) পদ্ধতিগত সাইট এর সাম্প্রতিক এবং জীবাশ্ম conoidean gastropods. Hackenheim: Conchbooks. 296 পিপি
 Puillandre ন, Duda T. F. মেয়ের সি, Olivera B. M. & Bouchet P. (2015). এক, চার অথবা 100 genera? একটি নতুন সাইট, শঙ্কু শামুক. জার্নাল Molluscan গবেষণা. 81: 1-23

বহিঃসংযোগ 
 এই Conus জীববৈচিত্র্য ওয়েবসাইট 
 Gastropods.com: Calamiconus lischkeanus lischkeanus garywilsoni (var.)
 শঙ্কু শেল - এর নাইট সাগর
কর্ণাটক সরকার

কর্ণাটক সরকার   সাংবিধানিক প্রধান হিসাবে গভর্নর সঙ্গে একটি গণতান্ত্রিকভাবে নির্বাচিত সংস্থা।রাজ্যপাল দ্বারা পাঁচ বছরের জন্য নিয়োগ দেওয়া হয় মুখ্যমন্ত্রীর এবং তার মন্ত্রীদের কাউন্সিল নিয়োগ করে।যদিও রাজ্যপাল রাজ্যের আনুষ্ঠানিক প্রধান, তবুও সরকারের চলমান কার্যক্রমে মুখ্যমন্ত্রীর তত্ত্বাবধানে এবং তার মন্ত্রী পরিষদের তত্ত্বাবধান করা হয়, যাঁর মধ্যে বেশ কয়েকটি বিধিবদ্ধ ক্ষমতা রয়েছে।

তথ্যসূত্র 

 
মহীশূর সরকার
রোডোডেনড্রিন

রোডোডেনড্রিন (বিটুলোসাইড) হচ্ছে এরালবিউটানোইড গ্লাইকোসাইড ও ফেনাইলপ্রোপানোইড  যা প্রাকৃতিক 
ফেনোলের দুটি ধরন। এটি কে পাওয়া যায় ।

ইন ভিট্রো  দেখায়, বেদনানাশক, ব্যাথা রোধক, এবং মূত্রবর্ধক বৈশিষ্ট্য সমুূহ ।

তথ্যসূত্র 

রোডোডেনড্রিন
ফিনাইল প্রপানয়েড
সুসুমু তোনেগাওয়া

সুসুমু তোনেগাওয়া একজন জাপানি বংশাণুবিজ্ঞানী, আণবিক জীববিজ্ঞানী, অনাক্রম্যবিজ্ঞানী ও স্নায়ুবিজ্ঞানী। তিনি ১৯৮৭ সালে অনাক্রম্যবিজ্ঞানে তাঁর গবেষণার জন্য চিকিৎসাবিজ্ঞানে নোবেল পুরস্কার লাভ করেন। মানবদেহে প্রতিরক্ষিকাসমূহের (অ্যান্টিবডি) বৈচিত্র্যের পেছনে বংশাণুগত মূলনীতিটি আবিষ্কারের জন্য তাঁকে এককভাবে এই পুরস্কার প্রদান করা হয়।

মানবদেহের অনাক্রম্যতন্ত্রতে (রোগ প্রতিরোধ ব্যবস্থা) বহুসংখ্যক প্রতিরক্ষিকা নামক কণিকা থাকে, যেগুলি দেহে বহিরাগত পদার্থ ও জীবাণুদেরকে নিষ্ক্রিয় করতে বা ধ্বংস করতে সাহায্য করে। প্রতিরক্ষিকাগুলি বি লসিকাকোষ নামক এক ধরনের শ্বেত রক্তকণিকাতে উৎপাদিত হয়। প্রতিরক্ষিকাগুলি মূলত এক ধরনের প্রোটিন, যেগুলির উৎপাদন বিশেষ কিছু বংশাণু (জিন) দ্বারা নিয়ন্ত্রিত। মানবদেহে কোটি কোটি ধরনের বিচিত্র প্রতিরক্ষিকা আছে, যেগুলির সংখ্যা মানবদেহের বংশাণুর সর্বমোট সংখ্যা অপেক্ষা বহুগুণ বেশি। ১৯৭৬ খ্রিস্টাব্দে সুসুমু তোনেগাওয়া প্রদর্শন করেন যে বি লসিকোকোষে প্রতিরক্ষিকাগুলির বিকাশলাভের সময় কোষটির বংশাণুসমূহের পুনর্বিতরণের মাধ্যমে এই ব্যাপারটি ঘটা সম্ভব।

জীবনী
তোনেগাওয়া ১৯৩৯ সালের ৬ সেপ্টেম্বর জাপানের নাগোইয়া নগরীতে জন্মগ্রহণ করেন। তিনি কিয়োটো বিশ্ববিদ্যালয় থেকে রসায়নে ১৯৬৩ সালে রসায়নে ব্যাচেলর্স ডিগ্রি অর্জন করেন। তিনি ইউনিভার্সিটি অব ক্যালিফোর্নিয়া, সান ডিয়েগো থেকে ১৯৬৮ সালে পিএইচডি ডিগ্রি অর্জন করেন। তিনি ১৯৬৮ থেকে ১৯৭০ সাল পর্যন্ত সক ইন্সটিটিউটে ডক্টরেটোত্তর গবেষণা সম্পন্ন করেন। তিনি ১৯৮১ সালে এমআইটিতে শিক্ষক হিসেবে যোগদান করেন।

তথ্যসূত্র

ম্যাসাচুসেট্‌স ইনস্টিটিউট অব টেকনোলজির শিক্ষক
জাপানি নোবেল বিজয়ী
আণবিক জীববিজ্ঞানী
জাপানি অনাক্রম্যবিজ্ঞানী
বংশাণুবিজ্ঞানী
স্নায়ুবিজ্ঞানী
কিয়োতো বিশ্ববিদ্যালয়ের প্রাক্তন শিক্ষার্থী
১৯৩৯-এ জন্ম
জীবিত ব্যক্তি
জাপানি আণবিক জীববিজ্ঞানী
চিকিৎসাবিজ্ঞানে নোবেল পুরস্কার বিজয়ী
ইউরোপীয় আণবিক জীববিজ্ঞান সংস্থার সদস্য
ম্যাসাচুসেটস ইনস্টিটিউট অব টেকনোলজি স্কুল অব সায়েন্সের শিক্ষক
শ্রেষ্ঠ পরিচালক বিভাগে আইফা পুরস্কার

শ্রেষ্ঠ পরিচালক বিভাগে আইফা পুরস্কার হলো ভারতের চলচ্চিত্রের জন্য আন্তর্জাতিক ভারতীয় চলচ্চিত্র অ্যাকাডেমি প্রদত্ত বাৎসরিক পুরস্কার। ২০০০ সাল থেকে আইফা পুরস্কারের অংশ হিসেবে বলিউড চলচ্চিত্র পরিচালনায় অবদানের স্বীকৃতি হিসেবে এই পুরস্কার প্রদান করা হয়। সঞ্জয় লীলা ভন্সালী সর্বাধিক চারবার এই পুরস্কার লাভ করেন। এছাড়া রাজকুমার হিরানী তিনবার, এবং রাকেশ রোশন ও আশুতোষ গোয়ারিকর দুইবার এই পুরস্কার লাভ করেন।

বিজয়ী চলচ্চিত্র
 গাঢ় বর্ণ বিজয়ী নির্দেশ করে।

২০০০-এর দশক

২০১০-এর দশক

পরিসংখ্যান

একাধিকবার বিজয়ী
৪ বার
 সঞ্জয় লীলা ভন্সালী

৩ বার
 রাজকুমার হিরানী

২ বার
 রাকেশ রোশন, আশুতোষ গোয়ারিকর

আরও দেখুন
 শ্রেষ্ঠ পরিচালক বিভাগে জাতীয় চলচ্চিত্র পুরস্কার (ভারত)
 শ্রেষ্ঠ পরিচালক বিভাগে ফিল্মফেয়ার পুরস্কার
 শ্রেষ্ঠ পরিচালক বিভাগে জি সিনে পুরস্কার
 শ্রেষ্ঠ পরিচালক বিভাগে স্ক্রিন পুরস্কার

তথ্যসূত্র

বহিঃসংযোগ
 

আন্তর্জাতিক ভারতীয় চলচ্চিত্র অ্যাকাডেমি পুরস্কার
সেরা পরিচালক বিভাগে চলচ্চিত্র পুরস্কার
প্রতি বৎসর হালনাগাদ করা দরকার এমন নিবন্ধ
সাঁত্রাগাছি কেদারনাথ ইন্সটিটিউশন

সাঁত্রাগাছি কেদারনাথ ইন্সটিটিউশন ভারতের পশ্চিমবঙ্গ রাজ্যের হাওড়ায় অবস্থিত ১৯২৫ সালে প্রতিষ্ঠিত একটি মাধ্যমিক উচ্চ বিদ্যালয়।

ইতিহাস
১ম জানুয়ারি তারিখে স্থানীয় উদ্যোগী ব্যক্তি কেদারনাথ ব্যানার্জী দ্বারা সাঁত্রাগাছি কেদারনাথ ইনস্টিটিউশন প্রতিষ্ঠিত হয়। ১৭ই জুলাই, ১৯২৫ তারিখে আশুতোষ কলেজের ভাইস চ্যান্সেলর এবং অধ্যাপক শ্রী আশুতোষ মুখার্জী কর্তৃক ভিত্তি প্রস্তর স্থাপন করা হয়। এটি ৬টি ঘরে ২২৫ জন শিক্ষার্থীর সাথে শুরু হয়। ১৯২৬ সালের ২ জানুয়ারি কলকাতা বিশ্ববিদ্যালযে়র অস্থায়ী অনুমতির সাথে নবম শ্রেণির শ্রেণি শুরু হয় এবং ১৯২৭ সালে দশম শ্রেণী সম্পন্ন হওয়ার পর স্কুল ছাত্রদের প্রথমবারের মতো বোর্ড পরীক্ষার জন্য পাঠানো হয়। ১৯৩৩ সালে, সাঁত্রাগাছি কেদারনাথ ইনস্টিটিউশন তার স্থায়ী অধিভুক্তি লাভ করে।

তথ্যসূত্র 

ভারতের বালক বিদ্যালয়
পশ্চিমবঙ্গের উচ্চ বিদ্যালয় ও মাধ্যমিক বিদ্যালয়
হাওড়া জেলার বিদ্যালয়
১৯২৫-এ প্রতিষ্ঠিত শিক্ষাপ্রতিষ্ঠান
ভারতের উচ্চ বিদ্যালয়
১৯২৫-এ ব্রিটিশ ভারতে প্রতিষ্ঠিত
মনা মেশরাম

মনা রাজেশ মেশরাম (; জন্ম: ৩০ সেপ্টেম্বর, ১৯৯১) নাগপুরে জন্মগ্রহণকারী প্রথিতযশা ভারতীয় প্রমিলা আন্তর্জাতিক ক্রিকেটার। ভারত ক্রিকেট দলের অন্যতম সদস্য তিনি। ঘরোয়া ক্রিকেটে বিদর্ভ ও রেলওয়েজের মহিলা দলে খেলে থাকেন তিনি। দলে তিনি মূলতঃ ডানহাতি ব্যাটসম্যান। এছাড়াও, ডানহাতে মিডিয়াম বোলিং করে থাকেন মনা মেশরাম।

খেলোয়াড়ী জীবন 
২০১৩ সালের আইসিসি মহিলা বিশ্বকাপ প্রতিযোগিতায় অংশ নেন। আসন্ন আইসিসি মহিলা ক্রিকেট বিশ্বকাপকে ঘিরে ১৫ মে, ২০১৭ তারিখে মিতালী রাজের অধিনায়কত্বে ১৫-সদস্যের ভারতীয় দলের তালিকা প্রকাশ করা হয়। এতে তিনিও অন্তর্ভুক্ত হন।

অর্জনসমূহ 
পূর্ববর্তী মৌসুমে ৮ খেলায় অংশ নিয়ে এক শতক ও ৫ অর্ধ-শতকের সহায়তায় ১০৩.৮৩ গড়ে ৬২৩ রান তুলেন। ফলশ্রুতিতে ২০১০-১১ মৌসুমে সেরা যুবা ক্রিকেটার হিসেবে বিসিসিআইয়ের এম.এ. চিদাম্বরম পুরস্কার লাভ করেন তিনি।

তথ্যসূত্র

আরও দেখুন 
 সুষমা বর্মা
 একতা বিস্ত
 ভারত জাতীয় মহিলা ক্রিকেট দল
 ২০১৭ মহিলা ক্রিকেট বিশ্বকাপ বাছাইপর্ব
 ২০১৭ মহিলা ক্রিকেট বিশ্বকাপের দলসমূহ

বহিঃসংযোগ 
 

১৯৯১-এ জন্ম
জীবিত ব্যক্তি
নাগপুর থেকে আগত ক্রিকেটার‎
বিদর্ভের মহিলা ক্রিকেটার
ভারতীয় মহিলা ক্রিকেটার
ভারতের মহিলা একদিনের আন্তর্জাতিক ক্রিকেটার
ভারতের মহিলা টুয়েন্টি২০ আন্তর্জাতিক ক্রিকেটার
মহারাষ্ট্র থেকে আগত ক্রিকেটার
মহারাষ্ট্রের মহিলা ক্রীড়াবিদ
রেলওয়েজের মহিলা ক্রিকেটার
ইব্রাহিম কায়পাক্কায়া

ইব্রাহিম কায়পাক্কায়া (১৯৪৯ – ১৮ মে, ১৯৭৩) ছিলেন তুরস্কের সাম্যবাদী আন্দোলনের একজন প্রধান নেতা। তিনি তুরস্কের কমিউনিস্ট পার্টি/মার্কসবাদী-লেনিনবাদীর প্রতিষ্ঠাতা ছিলেন।

১৯৭৩ সালের ২৪ শে জানুয়ারী তুরস্কের তুন্সেলি পর্বতমালায় মিলিটারিরা এই বিপ্লবি এবং তার কমরেডদের অতর্কিত আক্রমণ করে বসে। তিনি খুব মারাত্নক আঘাত প্রাপ্ত হন এবং কাছের কমরেড আলি হায়দারকে চোখের সামনে মৃত্যুবরণ করতে দেখেন। তাকে মিলিটারি ফেলে রেখে যায় ঐ দুর্গম জায়গায় আসন্ন মৃত্যু আচ করতে পেরে। কিন্তু না, তিনি মৃত্যুর কাছে এভাবে হারতে পারেননা, শীতের তীব্রতা ও দুর্যোগ বৃদ্ধি পেলে তিনি একটি গুহায় আশ্রয় নেন এবং সেখানে ৫ দিন অতিবাহিত করেন, শেষে কোনওমতে ওখান থেকে নিকটস্ত এক গ্রামে এসে এক স্কুল শিক্ষকের কাছে আশ্রয়প্রার্থনা করলে ঐ শিক্ষক তাকে আশ্রয় দেন, কিন্তু একটি রুমে তালাবদ্ধ করে রেখে টার্কিশ মিলিটারিকে খবর দেয় এবং তারা এসে তাকে ধরে নিয়ে যায়।

তাকে ৪ মাস তুরস্কের কুখ্যাত দিয়ারবাকির কারাগারে অবর্ণনীয় অত্যাচার ভোগ করতে হয়। একবার তাকে খালি পায়ে বরফের উপর দিয়ে ৫০কিমি হাটতে বাধ্য করা হয়েছিল এবং সেই সাথে আরও দু'সপ্তাহ কঠিন শাস্তির মধ্য দিয়ে যেতে হয়েছিল, অবশেষে শাস্তিভোগরত অবস্থায় মৃত্যুর দ্বারে পৌঁছালে মিলিটারি সদস্য তার মাথায় বন্দুক ঠেকিয়ে গুলি করে মারে। সেদিন ছিল ১৮ই মে, ১৯৭৩ সাল, আর এই মহান কমিউনিস্ট নেতার বয়স হয়েছিল কেবলই ২৪।

তথ্যসূত্র

বহিঃসংযোগ 
 İbrahim Kaypakkaya - Selected Works
 "Long live Ibrahim Kaypakkaya's thought!", by the CPMLMF
 "His Name is Our Pride, His Party is Our Honor, His Doctrine is Our Guide”, by the TKP/ML

১৯৪৯-এ জন্ম
১৯৭৩-এ মৃত্যু
সংশোধনবাদ বিরোধী
মাওবাদী তাত্ত্বিক
তুর্কী সাম্যবাদী
মৃত্যুদণ্ড কার্যকর হওয়া বিপ্লবী
তুর্কি নাস্তিক
শ্রেষ্ঠ অভিনেতা বিভাগে আইফা পুরস্কার

শ্রেষ্ঠ অভিনেতা বিভাগে আইফা পুরস্কার হলো ভারতের চলচ্চিত্র অভিনেতার জন্য আন্তর্জাতিক ভারতীয় চলচ্চিত্র একাডেমি প্রদত্ত বাৎসরিক পুরস্কার। ২০০০ সাল থেকে আইফা পুরস্কারের অংশ হিসেবে সেরা অভিনয়ের স্বীকৃতি হিসেবে অভিনেতাদের এই পুরস্কার প্রদান করা হচ্ছে। শাহরুখ খান ও হৃতিক রোশন সর্বাধিক চারবার এই পুরস্কার লাভ করেন। এছাড়া অমিতাভ বচ্চন, রণবীর কাপুর, শাহিদ কপুর ও ইরফান খান দুইবার করে এই পুরস্কার লাভ করেন।

বিজয়ী অভিনেতা
গাঢ় বর্ণ বিজয়ী নির্দেশ করে।

২০০০-এর দশক

২০১০-এর দশক

পরিসংখ্যান

একাধিকবার বিজয়ী
৪ বার
 শাহরুখ খান, হৃতিক রোশন

২ বার
 অমিতাভ বচ্চন, রণবীর কাপুর, শাহিদ কপুর, রণবীর সিং

একাধিকবার মনোনীত
১৬ বার
 শাহরুখ খান

১০ বার
 সালমান খান

৯ বার
 হৃতিক রোশন, রণবীর কাপুর

৮ বার
 অমিতাভ বচ্চন

৬ বার
 আমির খান

৫ বার
 অজয় দেবগন

৪ বার
 সঞ্জয় দত্ত, সাইফ আলী খান, শাহিদ কপুর

৩ বার
 অক্ষয় কুমার, রণবীর সিং

২ বার
 অভিষেক বচ্চন, সুশান্ত সিং রাজপুত

আরও দেখুন
 শ্রেষ্ঠ অভিনেতা বিভাগে জাতীয় চলচ্চিত্র পুরস্কার (ভারত)
 শ্রেষ্ঠ অভিনেতা বিভাগে ফিল্মফেয়ার পুরস্কার
 শ্রেষ্ঠ অভিনেতা বিভাগে জি সিনে পুরস্কার
 শ্রেষ্ঠ অভিনেতা বিভাগে স্ক্রিন পুরস্কার

তথ্যসূত্র

বহিঃসংযোগ
 

আন্তর্জাতিক ভারতীয় চলচ্চিত্র অ্যাকাডেমি পুরস্কার
সেরা অভিনেতা বিভাগে চলচ্চিত্র পুরস্কার
প্রতি বৎসর হালনাগাদ করা দরকার এমন নিবন্ধ
যোগী

যোগী, একজন যোগব্যায়াম অনুশীলনকারী, সাথে সন্ন্যাসী বা ভারতীয় ধর্মের ধ্যান চর্চাকারী।  মেয়েলি আকার, যা কখনও কখনও ইংরাজীতে ব্যবহৃত হয়, তা হ'ল যোগিনী।

যোগী শব্দকে "য়োগী" বা "ইওগী" বলেও উচ্চারণ করা হয়।

যোগী ১২শ শতাব্দী সিই -তেও ছিল আরও হিন্দু ঐতিহ্য নাথ সিদ্ধ সদস্যদের বোঝানো হয়।  হিন্দু, বৌদ্ধ ও জৈন ধর্মে একজন তন্ত্র অনুশীলনকারী।   হিন্দু পুরাণে দেবতা শিব এবং দেবী পার্বতীকে প্রতীক যোগী – যোগিনী জুটি হিসাবে দেখানো হয়েছে।

প্রণম্য যোগীদের মধ্যে রয়েছেন: আদি শঙ্কর, গোরক্ষনাথ, ত্রৈলঙ্গ স্বামী, লোকনাথ ব্রহ্মচারী, লাহিড়ী মহাশয় - শ্যামাচরণ লাহিড়ী, স্বামী নিগমানন্দ, ভাদুড়ী মহাশয় - মহর্ষি নগেন্দ্রনাথ ভাদুড়ি, শ্রী অরবিন্দ, স্বামী প্রণবানন্দ , যুক্তেশ্বরানন্দ গিরি, সোহং স্বামী, তিব্বতিবাবা , ধ্যানপ্রকাশ ব্রহ্মচারী, পরমহংস যোগানন্দ, স্বামী শিবানন্দ (যোগী) প্রমুখ।

--অনুচ্ছেদ--

আরও দেখুন 

 যোগ বিদ্যালয়ের তালিকা
 হিন্দু গুরু ও সাধুদের তালিকা
 এনগাগপা
 ঋষি
 গোরক্ষনাথ
 ভাদুড়ী মহাশয় - মহর্ষি নগেন্দ্রনাথ
 পরমহংস যোগানন্দ

তথ্যসূত্র

সূত্র

বহিঃসংযোগ 
 

হিন্দুধর্মের উপাধি ও পেশা
জৈন ধর্মীয় পেশা
হিন্দু ধর্মের উপাধি এবং পেশা
যোগী
সন্ন্যাসব্রত
আমানউল্লাহ কবির

শহীদ আমানউল্লাহ কবির (জন্ম: অজানা - মৃত্যু: ১৬ আগস্ট ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

জন্ম ও শিক্ষাজীবন 
আমানউল্লাহ কবিরের জন্ম  জামালপুর জেলার মেলান্দহ উপজেলার ৮ নং ফুলকোচা ইউনিয়নে কোনামালঞ্চ গ্রামে। তার বাবার নাম আহমদ আলী এবং মায়ের নাম জমিলা খাতুন। তার স্ত্রীর নাম ফিরোজা বেগম। তার এক ছেলে ও এক মেয়ে।

কর্মজীবন 
আমানউল্লাহ কবির রেলওয়েতে চাকরি করতেন। ১৯৭১ সালে অসহযোগ আন্দোলন চলাকালে তিনি কর্মস্থল ত্যাগ করে গ্রামের বাড়ি চলে যান। মুক্তিযুদ্ধ শুরু হলে মে মাসের মাঝামাঝি  ভারতে গিয়ে মুক্তিযুদ্ধে যোগ দেন। প্রশিক্ষণ নিয়ে ১১ নম্বর সেক্টরের মহেন্দ্রগঞ্জ সাব-সেক্টর এলাকায় যুদ্ধ করেন।

মুক্তিযুদ্ধে ভূমিকা 
জামালপুর জেলার বকশীগঞ্জ থানার ধানুয়া ইউনিয়নের অন্তর্গত কামালপুর গ্রাম। এই গ্রামের মাঝামাঝি ছিল সীমান্ত ফাঁড়ি । বকশীগঞ্জ থানা সদর থেকে চার কিলোমিটার উত্তরে এর অবস্থান। সীমান্তের ওপারে ছিল ভারতের মেঘালয় রাজ্য। ১৯৭১ সালে কামালপুরে ছিল পাকিস্তান সেনাবাহিনীর শক্ত একটি ঘাঁটি। এখানে প্রতিরক্ষায় নিয়োজিত ছিল তাদের ৩১ বালুচ রেজিমেন্টের একটি দল এবং বিপুলসংখ্যক রেঞ্জার্স, ইস্ট পাকিস্তান সিভিল আর্মড ফোর্স ও রাজাকার। পাকিস্তান সেনাবাহিনী এখানে অবস্থান নেওয়ার পর থেকেই মুক্তিবাহিনী বিচ্ছিন্ন আক্রমণ ও গেরিলা আক্রমণের মাধ্যমে তাদের নাজেহাল ও হয়রানি করতে থাকে।  ৩১ জুলাইয়ের যুদ্ধের পর থেকে প্রায় দিনই মুক্তিবাহিনীর দল কামালপুর এবং এর পার্শ্ববর্তী ধানুয়া, উঠানিপাড়া, ঘাসিরগাঁও, পালবাড়ী, বক্সপাড়া, মাঝিরচর প্রভৃতি স্থানে আকস্মিক আক্রমণ চালাতে থাকে। এরই ধারাবাহিকতায় ১৬ আগস্ট মুক্তিবাহিনীর সুবেদার মনসুরের নেতৃত্বে ১৩৫ জনের মুক্তিযোদ্ধার একটি দল আকস্মিকভাবে কামালপুরে আক্রমণ করে। মুক্তিযোদ্ধাদের বেশির ভাগই ছিলেন স্বল্প প্রশিক্ষণপ্রাপ্ত গণযোদ্ধা। আমানউল্লাহ কবিরও ছিলেন স্বল্প প্রশিক্ষণপ্রাপ্ত। মুক্তিযোদ্ধারা লক্ষ্যস্থলে পৌঁছে পাকিস্তানিদের আক্রমণ করা মাত্র তারাও পাল্টা আক্রমণ শুরু করে। মুক্তিযোদ্ধারা সাহসিকতার সঙ্গে যুদ্ধ করে ঘাঁটির একদম কাছাকাছি গিয়ে অবস্থান নেন। ৩১ জুলাইয়ের পর পাকিস্তান সেনাবাহিনী তাদের ঘাঁটিতে অত্যাধুনিক অস্ত্রের মজুদ আরও বাড়িয়ে ফেলে। এর মধ্যে ছিল কয়েকটি ৮১ এমএম মর্টার ও দূরপাল্লার স্বয়ংক্রিয় হেভি মেশিনগান। পাশে বকশীগঞ্জে ছিল তাদের ৮৩ ইনডিপেনডেন্ট মর্টার ব্যাটারি। সেগুলো দিয়ে পাকিস্তানিরা পাল্টা ব্যাপক আক্রমণ শুরু করে। অন্যদিকে মুক্তিযোদ্ধাদের কাছে অস্ত্র বলতে কেবল এলএমজি, স্টেনগান ও রাইফেল। হালকা এসব অস্ত্রশস্ত্র দিয়েই আমানউল্লাহ কবিরসহ মুক্তিযোদ্ধারা সাহসিকতার সঙ্গে যুদ্ধ করতে থাকেন। পাকিস্তানি সেনাদের পাল্টা আক্রমণ মোকাবিলা করে একটু একটু এগিয়ে যান। পাকিস্তানিরা মাঝেমধ্যে আলো জ্বেলে যুদ্ধস্থল পর্যবেক্ষণ করছিল। এই আলোয় তারা অনেক মুক্তিযোদ্ধার অবস্থান চিহ্নিত করে ফেলে। এরপর এগিয়ে যাওয়া মুক্তিযোদ্ধাদের ওপর তারা মেশিনগানের গুলিবর্ষণ শুরু করে। এতে মুক্তিযোদ্ধাদের নিজ নিজ অবস্থানে টিকে থাকা দুঃসাধ্য হয়ে পড়ে। এ অবস্থায় অনেক মুক্তিযোদ্ধা পিছু হটতে বাধ্য হন। কিন্তু আমানউল্লাহ কবিরসহ কয়েকজন পাকিস্তানিদের তীব্র আক্রমণ উপেক্ষা করে বীরত্বের সঙ্গে যুদ্ধ চালিয়ে যেতে থাকেন। এমন সময় গুলিবিদ্ধ হন আমানউল্লাহ কবির। মাটিতে লুটিয়ে পড়েন তিনি। শহীদ হন তিনি। এই যুদ্ধে সে দিন আমানউল্লাহ কবিরসহ সাত-আটজন মুক্তিযোদ্ধা শহীদ হন।

পুরস্কার ও সম্মাননা 
 বীর বিক্রম

তথ্যসূত্র 

বীর বিক্রম
জন্মের সাল অজানা
১৯৭১-এ শহীদ মুক্তিযোদ্ধা
জামালপুর জেলার ব্যক্তি
শ্রেষ্ঠ অভিনেত্রী বিভাগে আইফা পুরস্কার

শ্রেষ্ঠ অভিনেত্রী বিভাগে আইফা পুরস্কার হলো ভারতের চলচ্চিত্র অভিনেত্রীর জন্য আন্তর্জাতিক ভারতীয় চলচ্চিত্র অ্যাকাডেমি প্রদত্ত বাৎসরিক পুরস্কার। ২০০০ সাল থেকে আইফা পুরস্কারের অংশ হিসেবে সেরা অভিনয়ের স্বীকৃতি হিসেবে অভিনেত্রীদের এই পুরস্কার প্রদান করা হচ্ছে। রানী মুখোপাধ্যায় ও বিদ্যা বালান সর্বাধিক তিনবার এই পুরস্কার লাভ করেন। এছাড়া ঐশ্বর্যা রাই বচ্চন, কারিনা কাপুর, দীপিকা পাড়ুকোন ও আলিয়া ভাট দুইবার করে এই পুরস্কার লাভ করেন।

বিজয়ী অভিনেত্রী
 গাঢ়  বর্ণ বিজয়ী নির্দেশ করে।

২০০০-এর দশক

২০১০-এর দশক

পরিসংখ্যান

একাধিকবার বিজয়ী
৩ বার
 রানী মুখার্জী, বিদ্যা বালান

২ বার
 ঐশ্বর্যা রাই বচ্চন, কারিনা কাপুর, দীপিকা পাড়ুকোন, আলিয়া ভাট

একাধিকবার মনোনীত
১০ বার
 দীপিকা পাড়ুকোন

৮ বার
 রানী মুখার্জী

৭ বার
 ঐশ্বর্যা রাই বচ্চন, কারিনা কাপুর, বিদ্যা বালান, প্রিয়াঙ্কা চোপড়া

৫ বার
 প্রীতি জিন্টা

৪ বার
 কঙ্গনা রানাওয়াত, তাবু, আলিয়া ভাট

৩ বার
 কারিশমা কাপুর, কাজল দেবগন, ক্যাটরিনা কাইফ, অনুষ্কা শর্মা

২ বার
 অমীষা পটেল, মাধুরী দীক্ষিত, শিল্পা শেট্টি, উর্মিলা মাতন্ডকর, মাহি গিল, শ্রদ্ধা কাপুর

আরও দেখুন
 শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার (ভারত)
 শ্রেষ্ঠ অভিনেত্রী বিভাগে ফিল্মফেয়ার পুরস্কার
 শ্রেষ্ঠ অভিনেত্রী বিভাগে জি সিনে পুরস্কার
 শ্রেষ্ঠ অভিনেত্রী বিভাগে স্ক্রিন পুরস্কার

তথ্যসূত্র

বহিঃসংযোগ
 

আন্তর্জাতিক ভারতীয় চলচ্চিত্র অ্যাকাডেমি পুরস্কার
সেরা অভিনেত্রী বিভাগে চলচ্চিত্র পুরস্কার
প্রতি বৎসর হালনাগাদ করা দরকার এমন নিবন্ধ
বাহারিয়া আইকন টাওয়ার

বাহারিয়া আইকন টাওয়ার হল একটি সুউচ্চ ভবন যা পাকিস্তানের সিন্ধু প্রদেশের  করাচি শহরে, আরব সাগর উপকূলে অবস্থিত।এই ভবনে একই সঙ্গে একটি ৬২-তলা এবং ৪০ তলা ভবন অন্তর্ভুক্ত রয়েছে, এর ৬২ তলা ভবনটি পাকিস্তান সবচেয়ে উঁচু ভবন।  আপ-স্কেলে ক্লিফটনের এলাকায় চার একর জমির উপর ভিত্তি করে তৈরি।  এই ভবনটি বাহারিথা টাউন গ্রুপের মালিকানাধীন।

এই ভবনটিতে সারফেস কর্পোরেট অফিসের ১০ টি তলা, সেভিং এপার্টমেন্টের ৪০ টি তলা, পাকিস্তানের সর্বোচ্চ উচ্চতার রেস্টুরেন্ট এবং দক্ষিণ এশিয়ার প্রথম ডাবল ডেককার হাই স্পিড এলিভেটর সহ একটি শপিং মলের রয়েছে।

নির্মাণ 
নির্মাণের সময়, নির্মাণ কেন্দ্রের পাশের সড়কগুলিতে গাড়ি চলাচলের অসুবিধা সৃষ্টি করেছিল।  আতশবাজি প্রজ্বলনের মাধ্যমে এর কাজের সমাপ্তি ঘোষণা করা হয়।

সম্মান এবং পুরস্কার 
নকশা এবং মহাকাশের ব্যাপক ব্যবহারের জন্য স্থাপত্য নকশা পুরস্কার জিতেছে, সহ: উচ্চ প্রশংসিত উচ্চ পর্যায়ের স্থাপত্য, এশিয়া প্যাসিফিক ২০১২ থেকে আন্তর্জাতিক সম্পত্তি পুরস্কার বিজয়ী।

সমালোচনা 
নিউ ইয়র্ক টাইমস এর সম্পাদক মোহাম্মদ হানিফ টাওয়ার নির্মাণের প্রতিবাদ এবং প্রতিবেশী আব্দুল্লাহ শাহ গাজী সমাধির উপর তাদের প্রভাবের সমালোচনা করেছিলেন।

তথ্যসূত্র

করাচীর ভবন ও স্থাপনা
গগনচুম্বী দাপ্তরিক ভবন
করাচির গগনচুম্বী অট্টালিকা
২০২৩-এ সম্পন্ন সুউচ্চ স্থাপনা
মে ২০১৭ কাবুল হামলা

২০১৭ সালের ৩১ মে তারিখে আফগানিস্তানের রাজধানী কাবুলে এক ভয়াবহ ট্রাক বোমা বিস্ফোরণে ১৫০ জনেরও অধিক নিহত এবং আহত হয়েছে ৪১৩ জন।

বর্ণনা
স্থানীয় সময় সকাল আটটা ২৫ মিনিটে যখন বিস্ফোরণটি ঘটে তখন রাজধানী কাবুল ছিল ব্যাপক ব্যস্ত ও কর্মমুখর। ওই এলাকার কাছে প্রেসিডেন্সিয়াল প্রাসাদ এবং ব্রিটেনসহ কয়েকটি দেশের দূতাবাস রয়েছে। জার্মান দূতাবাসের প্রবেশমুখের কাছে বিস্ফোরণটি ঘটানো হয়। বিস্ফোরণের ভয়াবহতা এতই ব্যাপক ছিল যে বিস্ফোরণ স্থলের ঘড়-বাড়ির দরজা জানালা প্রায় একশ মিটার দূরে গিয়ে আঁছড়ে পড়ে। অনেকগুলো গাড়ি পুড়ে কালো হয়ে যায়।

তাৎণিকভাবে কোনো গোষ্ঠী এ হামলার দায় স্বীকার করেনি। হামলার দায়িত্ব অস্বীকার করেছে। তারা বেসামরিক নাগরিকদের বিরুদ্ধে এ হামলার নিন্দা জানায়।

ক্ষয়ক্ষতি 
জার্মান পররাষ্ট্রমন্ত্রী সিগমার গাব্রিয়েল জানান, এই হামলায় জার্মান দূতাবাসের আফগান প্রহরী নিহত এবং বেশ কয়েকজন কর্মী আহত হয়েছেন৷ তবে আহতরা এখন নিরাপদে রয়েছেন৷

তথ্যসূত্র 

২০১৭-এ আফগানিস্তান
কাবুলে সন্ত্রাসী ঘটনা
আফগানিস্তানে আত্মঘাতী গাড়ি ও ট্রাক বোমা হামলা
কাবুলে গণহত্যা
আফগানিস্তানে কূটনৈতিক মিশনে হামলা
শিনিয়া ইয়ামানাকা

শিনিয়া ইয়ামানাকা একজন জাপানি নোবেল বিজয়ী স্টেম সেল গবেষক। তিনি ইউনিভার্সিটি অব ক্যালিফোর্নিয়া, সান ফ্রান্সিস্কো এর অ্যানাটমির অধ্যাপক।

জীবনী
ইয়ামানাকা কোবে বিশ্ববিদ্যালয় থেকে ১৯৮৭ সালে এমডি এবং ওসাকা সিটি ইউনিভার্সিটি থেকে ১৯৯৩ সালে পিএইচডি ডিগ্রি অর্জন করেন। তিনি ১৯৯৬ থেকে ১৯৯৯ সাল পর্যন্ত ওসাকা সিটি ইউনিভার্সিটিতে সহকারী অধ্যাপক হিসেবে কর্মরত ছিলেন।

তথ্যসূত্র

জাপান
১৯৬২-এ জন্ম
চিকিৎসাবিজ্ঞানে নোবেল পুরস্কার বিজয়ী
জাপানি নোবেল বিজয়ী
কিয়োতো বিশ্ববিদ্যালয়ের প্রাক্তন শিক্ষার্থী
জীবিত ব্যক্তি
জাপানি জীববিজ্ঞানী
কোষ জীববিজ্ঞানী
চিকিৎসাবিজ্ঞানে ওল্ফ পুরস্কার বিজয়ী
ফরাসি বিজ্ঞান একাডেমির সদস্য
ক্যালিফোর্নিয়া বিশ্ববিদ্যালয়, সান ফ্রান্সিস্কোর শিক্ষক
ক্যালিফোর্নিয়া বিশ্ববিদ্যালয়, সান ফ্রান্সিসকোর প্রাক্তন শিক্ষার্থী
উইলিয়াম ডব্লিউ সিমন্স

উইলিয়াম ডব্লিউ সিমন্স একজন মার্কিন পদার্থবিজ্ঞানী, যিনি ইলেক্ট্রো-অপ্টিক্যাল ডিভাইসের জন খ্যাত।

জীবনী 
সিমন্স কার্লটন কলেজ থেকে পদার্থবিজ্ঞানে ১৯৫৩ সালে বিএ ডিগ্রি অর্জন করেন। তিনি ইউনিভার্সিটি অব ইলিনয় অ্যাট আর্বানা-শ্যাম্পেইন থেকে পদার্থবিজ্ঞানে ১৯৫৫ সালে এমএ এবং ১৯৬০ সালে পিএইচডি ডিগ্রি অর্জন করেন। তিনি ১৯৬৮ সালে ইউনিভার্সিটি অব ইলিনয় অ্যাট আর্বানা-শ্যাম্পেইন এ তড়িত প্রকৌশলের সহযোগী অধ্যাপক হিসেবে যোগদান করেন। তিনি ১৯৮৭ সালে আইইইই সাইমন রামো মেডেল অর্জন করেন।

নির্বাচিত প্রকাশনা 
 উইলিয়াম ডব্লিউ সিমন্স (ইডি.) High power and solid state lasers : ২৩-২৪ জানুয়ারি, ১৯৮৬, লস এঞ্জেলেস, ক্যালিফোর্নিয়া. সোসাইটি অফ ফোটো-অপটিক্যাল ইন্সট্রুমেন্টেশন ইঞ্জিনিয়ার্স, মেডিসিনে পদার্থবিদদের আমেরিকান এসোসিয়েশন। ১৯৮৬

তথ্যসূত্র

বহিঃসংযোগ 
 উইলিয়াম ডব্লিউ সিমন্স at engineering.illinois.edu 

ইউনিভার্সিটি অব ইলিনয় অ্যাট আর্বানা-শ্যাম্পেইনের প্রাক্তন শিক্ষার্থী
ইউনিভার্সিটি অব ইলিনয় অ্যাট আর্বানা-শ্যাম্পেইনের শিক্ষক
১৯৩২-এ জন্ম
জীবিত ব্যক্তি
এডওয়ার্ড এইচ সাসেনগাথ

এডওয়ার্ড এইচ সাসেনগাথ একজন মার্কিন প্রকৌশলী, যিনি আইবিএম সিস্টেমস নেটওয়ার্ক আর্কিটেকচার এর জন্য বিখ্যাত।

জীবনী 
সাসেনগাথ হার্ভার্ড বিশ্ববিদ্যালয় থেকে ১৯৫৪ সাল বিএ, এমআইটি থেকে তড়িত প্রকৌশলে ১৯৫৯ সালে এমএ এবং হার্ভার্ড বিশ্ববিদ্যালয় থেকে ১৯৬৪ সালে পিএইচডি ডিগ্রি অর্জন করেন। তিনি ১৯৮১ সালে আইবিএম ফেলো নির্বাচিত হন। তিনি ১৯৮৯ সালে আইইইই সাইমন রামো মেডেল অর্জন করেন।

তথ্যসূত্র 

হার্ভার্ড বিশ্ববিদ্যালয়ের প্রাক্তন শিক্ষার্থী
ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য
১৯৩২-এ জন্ম
২০১৫-এ মৃত্যু